John Mayall

John Brumwell Mayall (1933–2024) var en engelsk bluesmusiker og multi­instrumentalist, hovedinstrumentet var gitar men han spilte også munnspill, piano, keyboard, fløyte, harpe, trommer og perkusjon. Hans musikalske karriere strakk seg over mer enn 60 år.

Sammen med Alexis Korner regnes han som den britiske bluesens far, og han var en av de første som utviklet denne stilen vekk fra opprinnelig blues i mer eksperimentell retning.

Hans musikalske karriere strakk seg over mer enn 60 år, med de største suksessene i 1960-årene. Han grunnla John Mayall & the Bluesbreakers, og påvirket mange musikeres karrierer, blant andre Eric Clapton, Jack Bruce, Peter Green, John McVie, Mick Fleetwood, Mick Taylor, Don Sugarcane Harris, Harvey Mandel, Larry Taylor, Aynsley Dunbar, Dick Heckstall-Smith og Coco Montoya.

 Bakgrunn og virke 
John Mayall var sønn av Murray Mayall, en gitarist og jazz­entusiast. Fra en tidlig alder ble John tiltrukket av sounden til amerikanske bluesspillere som Lead Belly, Albert Ammons, Pinetop Smith og Eddie Lang.

Mayall tilbrakte militærtjenesten på tre år i Korea, og under en permisjonsperiode kjøpte han sin første elektriske gitar. Fra 1955 gikk han på en kunsthøyskole, etterfulgt av læretiden, og fikk utdannelse som grafisk designer. Hans tidligere yrke kan man i ettertid se resultater av på utformingen av plateomslagene til mange av hans album.

Etter å ha spilt med flere band på fritiden valgte han i 1963 å satse på en musikker karriere på heltid og flyttet til London.

Siden slutten av 1960-årene bodde Mayall i USA. En skogbrann ødela huset hans i Laurel Canyon i 1979, og gjorde alvorlig skade på hans musikalske samlinger og arkiver.

Mayall var gift to ganger og fikk seks barn. Hans andre kone, Maggie Mayall, er en amerikansk bluessanger, låtskriver og perkusjonist. Hun deltok siden tidlig på 1980-årene i ledelsen av ektemannens karriere. Paret ble gift i 1982 og ble skilt i 2011.

I 2005 ble Mayall utnevnt til offiser av Order of the British Empire (OBE) i Honours List. I 2016 ble Mayall innlemmet i Blues Hall of Fame.

Mayalls selvbiografi, Blues From Laurel Canyon: My Life As A Bluesman, ble gitt ut i 2019.

 Karriere 
miniatyr|John Mayall, 1970
På slutten av 1963 spilte Mayall med bandet sitt, som nå ble kalt The Bluesbreakers, på Marquee Club, 165 Oxford Street i London. Line-upen var Mayall, Peter Ward, John McVie på bass og gitarist Bernie Watson. De var med John Lee Hooker på hans britiske turné i 1964.

Bluesbreakers har hatt hyppige utskiftinger gjennom tidene og mange av medlemmene har fortsatt i andre kjente band eller som soloartister. Som Eric Clapton, Peter Green, John McVie, Mick Taylor og Jon Hiseman for å nevne noen.

John Mayall og Eric Clapton ‎spilte inn en singel, «Lonely Years», i 1966.

Samtidig med Bluesbreakers perioden gikk Mayall i studio for å spille inn et soloalbum, på kun en dag i mai 1967. Tidligere Artwoods trommeslager Keef Hartley bidro på halvparten av sporene, og alt annet ble spilt av Mayall. Albumet ble gitt ut i november med tittelen The Blues Alone.

I november 1970 ga Mayall ut et prosjekt som involverte mange av de mest fremtredende musikerne han hadde spilt med i løpet av de foregående årene. Dobbeltalbumet Back to the Roots er med Eric Clapton, Mick Taylor, Gerry McGee og Harvey Mandel på gitar, Sugarcane Harris på fiolin, Mandel på treblåsere; Stephen Thompson og Larry Taylor på bass; og Keef Hartley på trommer. Paul Lagos var blitt med Sugarcane og endte opp med å spille trommer på fem spor. Mayall skrev alle sangene og sang all vokalen, spilte munnspill, gitar, keyboard, trommer og perkusjon.

På begynnelsen av 1970-årene hadde Mayall flyttet til USA hvor han tilbrakte mesteparten av de neste 15 årene, og spilte inn med lokale musikere for forskjellige plateselskaper. I august 1971 produserte Mayall en jazzorientert sesjon for bluesmannen Albert King og dro noen måneder senere på turné med musikerne som hadde vært med i studio.

Et livealbum Jazz Blues Fusion ble gitt ut året etter, med Mayall på munnspill, gitar og piano, Blue Mitchell på trompet, Clifford Solomon og Ernie Watts på saksofoner, Larry Taylor på bass, Ron Selico på trommer og Freddy Robinson på gitar. Noen få medlemsendringer er det på utgivelsen av et lignende album i 1973, Live Moving On.

I løpet av det neste tiåret fortsatte Mayall å skifte musikere og bytte selskaper og ga ut en rekke album. På dette stadiet av karrieren var Mayalls musikk ganske forskjellig, fra elektrisk blues spilt av rockemusikere, inkludert jazz-, funk- eller popelementer og til og med kvinnelig vokal. Et bemerkelsesverdig unntak er The Last of the British Blues (1978), et live-album.

I 1982 ble Mayall gjenforent med Mick Taylor, John McVie og Colin Allen, tre musikere fra bandet på 1960-tallet, for en to år lang verdensturné hvor et live-album dukke opp et tiår senere.

I 1984 startet Mayall igjen å benytte navnet The Bluesbreakers på bandet sitt .

I anledning den førti år lange karrieren, inviterte Mayall musikere til innspilling av et album. Along for the Ride som ble utgitt i 2001, kreditert John Mayall and Friends med tjue navn oppført på forsiden av omslaget, inkludert noen Bluesbreakers, gamle og nye, og også Gary Moore, Jonny Lang, Steve Cropper, Steve Miller, Otis Rush, Billy Gibbons, Greg Rzab, Chris Rea, Jeff Healey og Shannon Curfman.
miniatyr|John Mayall, 2006

For å feire sin 70-årsdag ble Mayall gjenforent med spesielle gjester Eric Clapton, Mick Taylor og Chris Barber under et innsamlingsshow. Denne "Unite for Unicef" konserten fant sted 19. juli 2003 på Liverpool Arena, og ble tatt opp på film for en DVD-utgivelse.

I 2005 ble Mayall utnevnt til en OBE i Honours List.

John Mayall var en av de hundrevis av artister som fikk materiale ødelagt i universalbrannen i 2008.

I november 2008 kunngjorde Mayall på sin nettside at han skulle oppløse Bluesbreakers, for å kutte ned på den store arbeidsmengden og gi seg selv frihet til å jobbe med andre musikere. Tre måneder senere ble det annonsert en solo-verdensturné, med: Rocky Athas på gitar, Greg Rzab på bass og Jay Davenport på trommer. Tom Canning, på orgel, ble med i bandet på turneen som startet i mars 2009. Et album, Tough, ble gitt ut i september 2009. Siden den gang har Mayall fortsatt å turnere med det samme backingbandet, minus Canning, som sluttet på grunn av andre prioriteringer.

Albumet Howlin’ At the Moon kom i 2011 og Smokin’ Blues i 2012.

I 2013 signerte Mayall med produsent Eric Cornes plateselskap, Forty Below Records. De to har produsert 4 studioalbum sammen, A Special Life med trekkspiller C.J. Chenier (2014), Find a Way to Care (2015), Talk About That med to spor med Joe Walsh (2017) og Nobody Told Me med Joe Bonamassa, Larry McCray, Alex Lifeson, Todd Rundgren, Carolyn Wonderland og Steven Van Zand (2019).

I 2016 ble Mayall innlemmet i Blues Hall of Fame.

I 2018 fikk Mayall med et nytt medlem i bandet sitt, hans første kvinnelige hovedgitarist, Carolyn Wonderland.

Mayalls selvbiografi, Blues From Laurel Canyon: My Life As A Bluesman, skrevet sammen med forfatteren Joel McIver, ble utgitt av Omnibus Press i august 2019.

John Mayall - The First Generation 1965 – 1974 er en deluxe-boks gitt ut i 5 000 eksemplarer i januar 2021. Den inneholder 35 CD-er, 2 innbundne bøker, signert foto, plakater og mye mer. Den inkluderer alle albumene fra 1965 - 1974, pluss uutgitte spor med Eric Clapton, Peter Green, Mick Taylor, Harvey Mandel, Blue Mitchell, John Mark og mange flere kjente musikere.

I 2020 ga han ut singelen «I’m as Good as Gone» hvor også Buddy Miller var med. "Chills and Thrills" med Mike Campbell ble utgitt i 2021, begge disse singlene er fra albumet The Sun Is Shining Down som skal utgis 28. januar 2022. Med på albumet er også Melvin Taylor, Marcus King, Scarlet Rivera, Jake Shimabukuro og Carolyn Wonderland.

Mayall var nominert til Grammy 2023 i klassen Best Traditional Blues Album for The Sun Is Shining Down.

 Album 
miniatyr|John Mayall, 2007
 Studioalbum 
 Blues Breakers with Eric Clapton (med the Bluesbreakers), 1966    
 A Hard Road (med the Bluesbreakers), 1967
 Crusade (med the Bluesbreakers), 1967
 The Blues Alone, 1967
 Bare Wires (med the Bluesbreakers), 1968
 Blues from Laurel Canyon, 1968
 Empty Rooms, 1970
 USA Union, 1970
 Back to the Roots, 1971
 Memories, 1971
 Ten Years Are Gone, 1973 
 The Latest Edition, 1974
 New Year, New Band, New Company, 1975
 Notice to Appear, 1975 
 A Banquet in Blues, 1976 
 A Hard Core Package, 1977 
 Bottom Line, 1979
 No More Interviews, 1980 
 Road Show Blues, 1981 
 Return of the Bluesbreakers (med the Bluesbreakers), 1985
 Chicago Line (med the Bluesbreakers), 1988 
 A Sense of Place (med the Bluesbreakers), 1990 
 Cross Country Blues (med the Bluesbreakers), 1992 
 Wake Up Call (med the Bluesbreakers), 1993 
 Spinning Coin (med the Bluesbreakers), 1995 
 Blues for the Lost Days (med the Bluesbreakers), 1997
 Padlock on the Blues (med the Bluesbreakers og John Lee Hooker), 1999
 Along for the Ride (John Mayall & Friends), 2001 
 Stories (med the Bluesbreakers), 2002 
 Road Dogs, 2005
 In the Palace of the King, 2007
 Tough, 2009
 A Special Life, 2014 
 Find a Way to Care, 2015 
 Talk About That, 2017 
 Nobody Told Me, 2019
 The Sun Is Shining Down, 2022

 Livealbum 
 John Mayall Plays John Mayall (med the Bluesbreakers), 1965
 The Diary of a Band, Vol. 1, 1968  
 The Diary of a Band, Vol. 2, 1968 
 The Turning Point, 1969 
 Live in Europe, 1971 
 Jazz Blues Fusion, 1972 
 Moving On, 1972
 Lots of People, 1977 
 Primal Solos, 1977
 The Last of the British Blues, 1978
 Behind the Iron Curtain (med the Bluesbreakers), 1985 
 The Power of the Blues (med the Bluesbreakers), 1987
 The 1982 Reunion Concert (med the Bluesbreakers), 1992
 Rock the Blues Tonight, 1999 
 Live at the Marquee 1969, 1999 
 Time Capsule, 2000 
 UK Tour 2K, 2001
 Boogie Woogie Man, 2001
 Rolling with the Blues, 2002
 No Days Off (med the Bluesbreakers), 2003 
 70th Birthday Concert (med the Bluesbreakers and Friends) (Eric Clapton, Mick Taylor, Chris Barber) 2003
 Live: 1969, 2004 
 Live from Austin, TX, 2007
 In the Shadow of Legends (med the Bluesbreakers), 2011
 Live in London, 2011
 Historic Live Shows, Vol. 1, 2012 
 Historic Live Shows, Vol. 2, 2012  
 Historic Live Shows, Vol. 3, 2012 
 Blues Alive NYC 1976, 2015
 Live in 1967 (med the Bluesbreakers), 2015
 Live in 1967, Vol. 2 (med the Bluesbreakers), 2016  
 Three for the Road, 2018
 Live in 1967, Vol. 3 (med the Bluesbreakers), 2023

 Samlingsalbum 
 Looking Back, 1969
 The World of John Mayall, Vol. 1, 1970 
 The World of John Mayall, Vol. 2, 1971 
 Thru the Years, 1971
 Beyond the Turning Point, 1971 
 Down the Line, 1972
 The Best of John Mayall, 1973 
 Blues Roots, 1978
 The John Mayall Story, Vol. 1, 1983 
  The John Mayall Story, Vol. 2, 1983
 The Collection, 1986
 Archives to Eighties (med Eric Clapton og Mick Taylor), 1988
 1966–1972, 1990
 London Blues: 1964–1969, 1992 
 Room to Move: 1969–1974, 1992 
 Stormy Monday, 1994
 As It All Began: 1964–69 (med the Bluesbreakers), 1998
 Drivin' On: The ABC Years (1975–1982), 1998
 Silver Tones: The Best Of (med the Bluesbreakers), 1998
 The Masters: Soundtrack to the Film Turning Point, 1999
 Steppin' Out: An Introduction to John Mayall, 2001 
 Rockin' the Roadshow, 2003 
 Essentially John Mayall, 2006 
 Live at the BBC (med the Bluesbreakers), 2007
 So Many Roads: An Anthology (1964–1974), 2010  
 The First Generation 1965–1974, 2021

 Videoalbum 
 Blues Alive (med the Bluesbreakers), VHS, 1983
 Purely Music, Laserdisc, 1991
 70th Birthday Concert (med the Bluesbreakers og venner), DVD, 2003
 The Godfather of British Blues/The Turning Point DVD, 2004

 EP'er 
 All My Life (med the Bluesbreakers og Paul Butterfield),  1967
 The John Mayall E.P., 1980
 Broadcast 65 EP (the Bluesbreakers), 2017
 The Blues Breaker EP, 2011

 Singler (ikke utgitt på album) 
 «Crawling Up a Hill» (John Mayall & the Bluesbreakers), 1964
 «Crocodile Walk» (med the Bluesbreakers), 1965
 «I'm Your Witchdoctor» (John Mayall & the Bluesbreakers), 1965
 «Looking Back» (med the Bluesbreakers), 1966
 «Sitting in the Rain«» (med the Bluesbreakers), 1967
 «Let Me Give» (1974)

 Referanser 

 Eksterne lenker 




Kategori:Engelske musikere
Kategori:Bluesmusikere
Kategori:Multiinstrumentalister
Kategori:Vinnere av Notodden Bluesfestival bluespris
Kategori:personer fra Macclesfield
Kategori:Order of the British Empire (OBE)